Performanță remarcabilă pentru Marius Marin: "Faci parte din istoria noastră!"
După 29 de etape disputate în Serie B, Pisa se află pe locul opt și încă păstrează șanse pentru barajul de promovare.
La gruparea italiană evoluează și Marius Marin, cel care a ajuns la o bornă impresionantă, în Serie B.
"Cu meciul de sâmbătă, împotriva celor de la Ternana, Marius Marin a ajuns la 200 de apariții pentru Pisa. Felicitări Marius, faci parte din istoria noastră", a fost mesajul transmis pe rețelele de socializare.
Mijlocașul român a ajuns la Pisa în sezonul 2018-2019, când echipa pregătită de Luca D'Angelo a promovat în Serie B.
De când a ajuns la Pisa, Marius Marin (25 de ani) a marcat de cinci ori și a oferit 10 assisturi, primind cartonașul roșu doar de cinci ori.
La echipa națională, Marius Marin are 14 convocări, fiind unul dintre jucătorii importanți din campania de calificare pentru EURO 2024.
- EURO 2024 este în exclusivitate la PRO TV, PRO ARENA și VOYO
Programul României la EURO 2024
Luni, 17 iunie: ROMÂNIA – Câștigătoare Play-off B (München, 16:00)
Sâmbătă, 22 iunie: Belgia – ROMÂNIA (Köln, 22:00)
Miercuri, 26 iunie: Slovacia – ROMÂNIA (Frankfurt, 19:00)
Urmăriți SPORT.RO și pe Google News